**SZÁLLÍTÁSI SZERZŐDÉS**

amely létrejött egyrészről

**Budapest Főváros IX. Kerület Ferencváros Önkormányzata** (székhely: 1092 Budapest, Bakáts tér 14., törzskönyvi azonosító szám: 735726, adószám: 15735722-2-43, bankszámlaszám:10401196-00028977-00000005, képviseletében eljár **Baranyi Krisztina** polgármester), mint megrendelő (a továbbiakban: **Megrendelő**), továbbá

**…**(székhely: *…*., cégjegyzékszám: *…* adószám: *…* bankszámlaszám: *…,* képviseletében eljár …*)*, mint Szállító (a továbbiakban: **Szállító, Megrendelő és Szállító a továbbiakban együttesen: Felek**)

között, a mai napon az alábbi feltételekkel:

**Előzmény:**

Megrendelő az Önkormányzat és a Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés III. fejezetének 2.2. pontja alapján nyílt beszerzési eljárást folytatott le, melynek nyertese Szállító.

**1.**     **A szerződés tárgya**

1.1.     Megrendelő megrendeli, Szállító pedig elvállalja a Megrendelő e tárgyban lefolytatott beszerzési eljárásának ajánlattételi felhívásában és a Szállító ajánlatában meghatározott feltételek szerint az alábbi eszközök szállítását és beüzemelését:

|  |  |
| --- | --- |
| **2.**     **Eszköz** | **Darabszám** |
| Sony VPL-FHZ66Lprojektor alaplencsével | 1 |
| Benq MS527projektor | 1 |
| Samsung UE 50TU 70024k TV | 1 |
| Sennheiser XSW-1-me2-amikroport | 1 |
| Yamaha YDP-S 34 BDigitális Zongora | 1 |
| OMNITRONIC BST-2Projektor állvány | 1 |
| Hp 255 15,6"laptop | 1 |
| Robust RO-M024 Mikrofonosrack láda | 1 |
| Robust RO-M040E alkatrészes konténer | 1 |
| Robust RO-MX004 Keverő és fénypult rack | 1 |
| BESPECO SH12NEszimpla gémes mikrofonállvány | 12 |
| Roxtone csoportkábel 30 méter stbn 1604230 | 1 |
| Turbosound Milan M15Hangszóró | 4 |
| Turbosound Milan M15BSubláda | 2 |
| Turbosound TFX122M-AN hangszóró | 2 |
| XLR mikrofonkábel 6 méter | 6 |
| XLR mikrofonkábel 10 méter | 6 |
| Eurolite LED PAR 64 RGB | 6 |
| 230 volt hosszabbító | 12 |

1.2.     Felek rögzítik, hogy közöttük a szerződés a Megrendelő beszerzési eljárásában keletkezett iratokban szereplő tartalommal jön létre, s jelen szerződés tartalma csak ezen dokumentumok tartalmával együtt értelmezhető.

**2.**     **Az ellenszolgáltatás mértéke, fizetési feltételek**

2.1.     Szállítót az 1.1 pontban rögzített **eszközök szállításának és beüzemelésének ellenértékeként nettó ………………….,- Ft + ÁFA, azaz nettó …………………………….. Ft + ÁFA, azaz bruttó…… Ft**díj illeti meg;

A díj magában foglalja Szállítónak a teljesítéssel kapcsolatos valamennyi költségét. Szállító árváltozást, valamint többletköltséget semmilyen jogcímen nem érvényesíthet.

2.2.     Szállító a teljesítést követő 15. napig állítja ki és nyújtja be a számláját a Megrendelő felé.

2.3.     Amennyiben Szállító késedelmesen nyújtja be a számlát Megrendelőnek, akkor a késett napok számával egyező időtartamra Megrendelő mentesül a késedelmi kamat fizetése alól az esetleges késedelmes fizetés esetén.

2.4.     Amennyiben számlakifogás nem merül fel, Megrendelő a számla ellenértékét a számla kiállítását követő 30 napon belül átutalással a 12/2021. (III.8.) önkormányzati rendelete 5062. számú „Közművelődés érdekeltségnöv. pályázat FMK eszközbeszerzés” költségvetési sora terhére teljesíti. Megrendelő előleget nem fizet. Megrendelő részéről a teljesítés igazolására a Humánszolgáltatási Iroda vezetője jogosult.

2.5.     Szállító kötbérfizetési kötelezettsége esetén Megrendelő a kötbért az annak összegére kiállított számla alapján érvényesíti, ebben az esetben, az ellenszolgáltatás összegére vonatkozó számlát a Megrendelő csak a kötbér-számla Szállító általi kiegyenlítését követően köteles kiegyenlíteni.

**3.**     **Felek jogai és kötelezettségei**

3.1.     Az 1.1. pontban rögzített eszközök szállításának és beüzemelésének teljesítési határideje a jelen szerződés aláírásától számított **30.** **nap**. Szállító előteljesítésre jogosult. A teljesítés helye: **Ferencvárosi Művelődési Központ, 1096 Budapest, Haller utca 27.**

3.2.     Szállító köteles Megrendelőt a teljesítés idejéről legalább három nappal előbb értesíteni. Az átadás és beüzemelés munkaidőben (8.00-16.00 óra között), előzetes egyeztetést követően, átadás-átvételi jegyzőkönyvvel történik. Megrendelő az átadás-átvételi jegyzőkönyvbe tett bejegyzéssel értesíti Szállítót az átvételkor észlelt mennyiségi hiányról vagy egyéb hibáról.

3.3.     Az 1.1. pontban szereplő eszközöket szállításkor Megrendelő darabszám szerint veszi át. Megrendelő a mennyiségi ellenőrzés még el nem végzett részét, valamint a minőségi vizsgálatot legkésőbb az átvételtől számított nyolc napon belül megkezdi és azt a megvizsgáláshoz szükséges idő alatt folyamatosan elvégzi. Megrendelő az esetlegesen észlelt hibát annak felfedezése után Szállítóval írásban haladéktalanul közli.

3.4.     Szállító köteles a Megrendelő utasításai szerint és érdekei figyelembevételével eljárni, valamint a munkavégzést úgy megszervezni, hogy az biztosítsa a munka gazdaságos és gyors befejezését.

3.5.     Szállító közreműködő igénybevételére jogosult, akinek elvégzett munkájáért és esetleges károkozásáért sajátjaként felel.

3.6.     Szállító köteles a jelen szerződés 1.1. pontjában meghatározott eszközöket I. osztályú minőségben, új állapotban szállítani.

**4. Szerződést biztosító mellékkötelezettségek**

4.1.      Megrendelő fizetési késedelme esetén Szállító a Polgári Törvénykönyvről szóló 2013. évi V. törvény (a továbbiakban: Ptk.) 6:155. § (1) bekezdésében meghatározott késedelmi kamat érvényesítésére jogosult.

4.2.      Szállító késedelmes teljesítése esetén Megrendelő késedelmi kötbér érvényesítésére jogosult. A kötbér mértéke naponta 10.000,- Ft. Megrendelő legfeljebb 30 napos, késedelmi kötbérrel terhelt késedelmes teljesítést fogad el. Ezt meghaladó késedelem esetén Megrendelő a szerződéstől térítési kötelezettség nélkül elállhat, mely esetben a 4.3. pontban foglalt meghiúsulási kötbér érvényesítésére jogosult.

4.3.      A teljesítés Szállítónak felróható meghiúsulása esetén Megrendelő meghiúsulási kötbér érvényesítésére jogosult. A kötbér mértéke a 2.1. pontban foglalt ellenszolgáltatás bruttó összegének 30 %-a.

**5. Kapcsolattartás, adatszolgáltatás**

5.1     ***Megrendelő*** részéről a kapcsolattartásra jogosult személy:

név:  **Halmai András** irodavezető-helyettes

cím:  1096 Budapest, Lenhossék utca 24-28.

telefonszám: +36-1/215-1077/318

e-mail:  [halmai@ferencvaros.hu](https://mail.ferencvaros.hu/owa/redir.aspx?C=iwv8dBESxtpm6X_35ahsmonNpIf81rM7nrZLySyCtGO4smQL7u3YCA..&URL=mailto%3ahalmai%40ferencvaros.hu)

5.2     ***Szállító*** részéről a kapcsolattartásra jogosult személy:

név:

cím:

telefonszám:

e-mail:

5.3     Felek a fent meghatározott személyeken kívül más személyt is megjelölhetnek kapcsolattartásra, erről azonban a másik felet előzetesen írásban értesíteniük kell.

5.4     Felek a jelen szerződést érintő minden kérdésben egymással írásban érintkeznek, illetve a szóban elhangzottakat egymás felé írásban is megerősítik.

**6.**     **Záró rendelkezések**

6.1. Felek kötelezettséget vállalnak arra, hogy a közöttük felmerülő vitás kérdéseket elsősorban tárgyalás útján kísérelik meg rendezni. Jelen szerződésben nem szabályozott kérdésekben – a szakmai szokások figyelembevételével – a Ptk. és az egyéb vonatkozó hatályos jogszabályok az irányadók.

6.2. Jelen szerződés a szenzitív, illetve üzleti titoknak minősülő adatok kitakarásával – online formában – nyilvános lesz.

6.3. Felek a szerződést 4 eredeti példányban, 4 oldal terjedelemben készítették el, majd elolvasás és értelmezés után, mint akaratuknak mindenben megfelelőt, jóváhagyólag írják alá. Az aláírt példányokból 3 eredeti példány a Megrendelőt, míg 1 eredeti példány a Szállítót illeti meg.

Budapest, 2021. ……………………… Budapest, 2021. ………………………

|  |  |
| --- | --- |
| …………………………….**Baranyi Krisztina****polgármester**Budapest Főváros IX. Kerület Ferencváros Önkormányzata***Megrendelő*** Pénzügyi ellenjegyző: …………………………….**Romhányi Ildikó**irodavezetőBudapest Főváros IX. KerületFerencvárosi Polgármesteri HivatalPénzügyi Iroda | ……………………………. ***Szállító*** |